b'\n_START_ARTICLE_\nChristian 7.s Orden\n_START_SECTION_\nInsignier\n_START_PARAGRAPH_\nOrdenstegnet for Ordenen Tessera Concorid\xc3\xa6 bestod af et hvidtemaljeret kors med r\xc3\xb8de kanter, en henvisning til Dannebrogskorset. Korset havde str\xc3\xa5ler i korsvinklerne. Over korset var det placeret en medaljon med kongens monogram, bogstavet C og tallet 7, p\xc3\xa5 en r\xc3\xb8demaljeret oval baggrund. Medaljonen var omgivet af en krans og udenfor denne igen en bord i lyst bl\xc3\xa5t, med Elefantordenens ordenstegn nederst. Borden havde indskriften \xc2\xab\xe2\x80\xa2 GLORIA \xe2\x80\xa2 EX AMORE \xe2\x80\xa2 PATRIA \xe2\x80\xa2\xc2\xbb (k\xc3\xa6rlighed til f\xc3\xa6drelandet, min \xc3\xa6re), kongens valgsprog. Ordenstegnet var lavet i guld og kostbart udstyrt med \xc3\xa6delstene. Reversen bar indskriften \xc2\xabTESSERA CONCORDI\xc3\x86\xc2\xbb, ordenens motto. Ordenstegnet var oph\xc3\xa6ngt i b\xc3\xa5ndet i en kongekrone. Ordensb\xc3\xa5ndet var lyst bl\xc3\xa5t b\xc3\xa5nd, som i Elefantordenens ordensb\xc3\xa5nd, med smalle kantstriber i hvidt og r\xc3\xb8dt, som i b\xc3\xa5ndet for Dannebrogordenen._NEWLINE_Det blev ogs\xc3\xa5 lavet ordensringe der bar Christian 7.s monogram og Elefantordenens b\xc3\xa5nd og ordenstegn indgik sammen med kongens valgsprog og en kongekrone.\n_START_SECTION_\nTildeling\n_START_PARAGRAPH_\nUdn\xc3\xa6vnelse til ordenen fandt sted 21. oktober 1774 da arveprins Frederik giftede sig med Sofie Frederikke af Mecklenburg-Schwerin. Antallet medlemmer regnes til omkring ti. I till\xc3\xa6g til kongen selv, blev enkedronning Juliane Marie, arveprins Frederik og prinsesse Sophie Frederikke, kronprins Frederik, prinsesse Louise Augusta, prinsesse Charlotte Amalie (datter af Frederik 4.), samt kongens s\xc3\xb8stre Sofia Magdalena, dronning af Sverige, Vilhelmine Caroline og Louise udn\xc3\xa6vnt til medlemmer af ordenen._NEWLINE_Det antages at ordensringene blev tildelt fem personer: Ove H\xc3\xb8egh-Guldberg, general Hans Henrik von Eickstedt, generall\xc3\xb8jtnant Georg Ludvig von K\xc3\xb8ller-Banner, generalkrigskommiss\xc3\xa6r Johan Frederik Classen og kammerjunker Engel Carl Ernst Schack.'